Document ID: 31990L0428

Reference:
EUR-Lex - 31990L0428 - HU
Fontos jogi nyilatkozat
|
31990L0428
Hivatalos Lap L 224 , 18/08/1990 o. 0060 - 0061 finn különkiadás fejezet 3 kötet 33 o. 0178  svéd különkiadás fejezet 3 kötet 33 o. 0178
A Tanács irányelve(1990. június 26.)a versenyeztetésre szánt lovak kereskedelméről, valamint a versenyen való részvétel feltételének megállapításáról(90/428/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 42. és 43. cikkére,tekintettel a Bizottság javaslatára [1],tekintettel az Európai Parlament véleményére [2],tekintettel a Gazdasági és Szociális Bizottság véleményére [3],mivel a lófélék mint élő állatok szerepelnek a Szerződés II. mellékletében található termékjegyzékben;mivel a lófélék tenyésztése ésszerű fejlesztésének és ezáltal az ágazat termelékenysége növelésének biztosítása érdekében közösségi szinten kell szabályozni a versenyeztetésre szánt lófélék Közösségen belüli kereskedelmét;mivel a lófélék és különösen a lovak tenyésztése és tartása általában a mezőgazdasági ágazat részét képezi, és mivel a gazdálkodó népesség egy részének jövedelemforrását jelenti;mivel a Közösségen belül különbségek vannak a versenyeken való részvételi lehetőség tekintetében, és mivel ezek a különbségek a Közösségen belüli kereskedelmet akadályozzák;mivel a versenyeztetésre szánt lófélék kereskedelmét, valamint a versenyeken való részvételt veszélyeztethetik a pénzdíjak, illetve a haszon adott százalékának a tenyésztés biztosítására, fejlesztésére és javítására való fordítására vonatkozó szabályozás tagországonkénti különbözőségei, és mivel a versenyeken való szabad részvétel bevezetése e szabályok harmonizálását feltételezi;mivel e harmonizáció bevezetéséig különösen az ágazat termelékenységének megőrzése, illetve növelése érdekében a tagállamokat fel kell hatalmazni, hogy a tenyésztés biztosítására, fejlesztésére és javítására a pénzdíjak, illetve a haszon bizonyos százalékát megtartsák, és mivel meg kell szabni e százalék legmagasabb értékét;mivel ajánlatos végrehajtási intézkedéseket elfogadni bizonyos technikai szempontokat illetően, és mivel a tervezett intézkedések végrehajtása érdekében rendelkezéseket kell hozni a tagállamok és a Bizottság közötti szoros és hatékony együttműködés végett az Állattenyésztés-technikai Állandó Bizottságon belül,ELFOGADTA EZT AZ IRÁNYELVET:1. cikkEz az irányelv meghatározza a versenyzésre szánt lófélék kereskedelmét és a lófélék e versenyeken való részvételét szabályozó feltételeket.2. cikkEzen irányelv alkalmazásában a lófélék Közösségen belüli kereskedelmét szabályozó tenyésztéstechnikai és származástani feltételekről szóló, 1990. június 26-i, 90/427/EGK tanácsi irányelv [4] 2. cikkében megadott meghatározásokat kell alkalmazni.Továbbá a "verseny": bármely lovas verseny, beleértve a lóversenyeket, díjugratást, háromnapos versenyeket, díjlovaglást, a fogathajtó versenyeket és magasiskola bemutatókat.3. cikk(1) A versenyszabályzatok nem tehetnek különbséget a versenynek helyszínt adó, illetve más tagállamban bejegyzett lófélék között.(2) A versenyszabályzatok nem tehetnek különbséget a versenynek helyszínt adó, illetve más tagállamból származó lófélék között.4. cikk(1) A 3. cikkben megállapított kötelezettségek különös tekintettel alkalmazandók:a) a versenyen való nevezés feltételeire, különösen a minimum- és maximális feltételekre;b) a verseny bíráskodási szabályaira;c) a verseny pénzdíjára vagy a versenyből származó haszonra.(2) Mindazonáltal,- a 3. cikkben említett kötelezettségek nem érintik:a) azon versenyeket, amelyeket külön méneskönyvben jegyzett lófélék részére fajta javítása céljából szerveznek;b) azon regionális versenyeket, amelyeket lófélék kiválasztására szerveznek;c) a történelmi- és hagyományos események szervezését.Azon tagállamoknak, amelyek élni kívánnak az említett lehetőségekkel, a szokásos módon előzetesen értesíteniük kell a Bizottságot.- minden egyes verseny vagy versenytípus esetén a tagállamok jogosultak az e célra hivatalosan jóváhagyott vagy elismert testület révén az (1) bekezdés c) pontjában említett pénzdíj, illetve haszon adott százalékát a tenyésztés biztosítására, fejlesztésére és javítására fordítani.Az adott százalék nem haladhatja meg 1991-ben a 30 %-ot, 1992-ben a 25 %-ot, illetve 1993-tól kezdődően a 20 %-ot.Ezen alapok elosztásának feltételeit az érintett tagállam közli a Bizottsággal és a többi tagállammal az Állattenyésztés-technikai Állandó Bizottságban.A Bizottságnak a versenylovak tenyésztési feltételeivel kapcsolatos összes kérdésre vonatkozó harmonizáció terén elért haladást áttekintő jelentése alapján a Tanács 1992. december 31-e előtt felülvizsgálja e rendelkezések alkalmazásának feltételeit és a megfelelő javaslatokat, amelyek tekintetében a Tanács minősített többséggel dönt.(3) E cikk alkalmazásának általános szabályait a 6. cikkben meghatározott eljárással összhangban kell elfogadni.5. cikk(1) A 90/427/EGK irányelv 4. cikkének megfelelő vonatkozó határozatok elfogadásáig írásban kell közölni a tulajdonossal vagy annak meghatalmazott képviselőjével azon okokat, amelyek miatt az adott tagállamban bejegyzett állat versenyen való részvételét megtagadják.(2) Az (1) bekezdésben leírt körülmények között, a tulajdonos vagy annak felhatalmazott képviselője jogosult szakértői véleményt beszerezni a 89/662/EGK irányelv [5] 8. cikkének (2) bekezdésében foglalt feltételekkel összhangban, amelyeket értelemszerűen kell alkalmazni.(3) A Bizottság a 6. cikkben meghatározott eljárással összhangban, elfogadja e cikk alkalmazásának szabályait.6. cikkAmennyiben az e cikkben megállapított eljárás kerül alkalmazásra, a 77/505/EGK irányelvvel [6] létrehozott Állattenyésztés-technikai Állandó Bizottság a 88/661/EGK irányelv 11. cikkében [7] meghatározott szabályokkal összhangban hoz döntést.7. cikkA tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 1991. július 1-jéig megfeleljenek. Erről haladéktalanul tájékoztatják a Bizottságot.8. cikkEnnek az irányelvnek a tagállamok a címzettjei.Kelt Luxembourgban, 1990. június 26-án.a Tanács részérőlaz elnökM. O'Kennedy[1] HL C 327., 1989.12.30., 61. o.[2] HL C 149., 1990.6.18.[3] HL C 62., 1990.3.12., 46. o.[4] HL L 224., 1990.8.18., 55. o.[5] HL L 395., 1989.12.30., 13. o.[6] HL L 206., 1988.8.12., 11. o.[7] HL L 382., 1988.12.31., 36. o.--------------------------------------------------

Summary:
A versenyzésre szánt lovak és szamarak – kereskedelmi szabályok
A versenyzésre szánt lovak és szamarak – kereskedelmi szabályok
ÖSSZEFOGLALÓ AZ ALÁBBI DOKUMENTUMRÓL:
90/428/EGK irányelv a versenyeztetésre szánt lovak kereskedelméről, valamint a versenyen való részvétel feltételének megállapításáról
MI AZ IRÁNYELV CÉLJA?
Az irányelv megállapítja a lófélék – azaz a ló- vagy szamárfélékhez, vagy azok keresztezett fajtáihoz (lóöszvér és szamáröszvér) tartozó, versenyzésre szánt háziasított állatok – EU-n belüli kereskedelmére vonatkozó szabályokat.
E szabályok célja, hogy a versenyeken való részvételi lehetőség feltételeinek tekintetében az egyes uniós országokban tapasztalható különbségek felszámolása révén megszüntesse a lófélék kereskedelme előtt álló akadályokat.
FŐBB PONTOK
              
Ezen irányelv megállapítja a versenyzésre szánt lófélék kereskedelmére irányadó, illetve az EU-n belüli versenyeken való részvételükre vonatkozó feltételeket.
Versenytípusok
A „verseny” bármely lovas verseny, beleértve a lóversenyeket, díjugratást, háromnapos versenyeket, díjlovaglást, a fogathajtó versenyeket és magasiskola bemutatókat.
A versenyeken való részvétel
A versenyszabályzatok az EU-ban nem tehetnek különbséget a lófélék között származási vagy bejegyzési helyük alapján. Azaz valamennyi uniós országból származó lóféléket egyenlő bánásmódban kell részesíteni különösen a következők tekintetében:
a versenyen való nevezés feltételei;
a verseny bíráskodási szabályai;
a verseny pénzdíja vagy a versenyből származó haszon.
Ez a kötelezettség azonban nem akadályozza meg a következők szervezését:
azon versenyek, amelyeket külön méneskönyvben jegyzett lófélék részére a fajta javítása céljából szerveznek;
azon regionális versenyek, amelyeket lófélék kiválasztására szerveznek;
a történelmi és hagyományos események.
Az uniós országok a verseny helyszínéül szolgáló országban jogosultak a verseny pénzdíjának, illetve az abból származó haszonnak az adott százalékát a tenyésztés biztosítására, fejlesztésére és javítására fordítani.
MIKORTÓL HATÁLYOS EZEN IRÁNYELV?
              
Az irányelv 1990. július 17-től alkalmazandó. Az uniós országoknak 1991. július 1 -ig kellett átültetni nemzeti jogukba.
HÁTTÉR
              
További információk a következő oldalon állnak rendelkezésre:
„Tagállamokra vonatkozó információk” az Európai Bizottság honlapján
FŐ DOKUMENTUM
            
A Tanács 90/428/EGK irányelve (1990. június 26.) a versenyeztetésre szánt lovak kereskedelméről, valamint a versenyen való részvétel feltételének megállapításáról (HL L 224., 1990.8.18., 60–61. o.)
A 90/428/EK irányelv későbbi módosításait belefoglalták az alapszövegbe. Ez az egységes szerkezetbe foglalt változat kizárólag tájékoztató jellegű.
KAPCSOLÓDÓ OKMÁNYOK
            
A Tanács 92/216/EGK határozata (1992. március 26.) a lóféléknek a 90/428/EGK tanácsi irányelv 4. cikke (2) bekezdésében említett versenyeire vonatkozó adatgyűjtésről (HL L 104., 1992.4.22., 77. o.)
Lásd az egységes szerkezetbe foglalt változatot.
utolsó frissítés 25.07.2016